Laboratorio de Anchieta en Caconda.
**Caconda** é unha cidade e un concello da provincia da Huíla, en Angola.

Xeografía
---------

O concello, creado en 1857, ten unha extensión de 4 715 km² e unha poboación de 186 098 habitants (estimación de 2006), distribuídos nas comunas de Caconda, Uaba, Cusse, Gungui e Sede.

Localizada na rexión de Plano Alto, a 237 km ao norte de Lubango, a capital provincial, e aproximadamente a 700 km ao sur de Luanda, a capital do país.

Caconda ten un clima subtropical de terras altas, clima temperado con inverno seco e verán suave (Cwb na clasificación climática de Köppen).

| Datos climáticos para Caconda |
| --- |
| Mes | Xan | Feb | Mar | Abr | Mai | Xuñ | Xul | Ago | Set | Out | Nov | Dec | Anual |
| Media diaria en °C | 18,9 | 19,0 | 19,3 | 19,0 | 16,8 | 14,9 | 15,0 | 17,2 | 19,7 | 20,5 | 19,7 | 19,0 | 18,3 |
| Precipitación media mm | 172 | 160 | 266 | 123 | 8 | 0 | 0 | 0 | 7 | 93 | 160 | 193 | 1 182 |
| Fonte: Climate-Data-org |

Historia
--------

Coa colonización portuguesa, o territorio da actual provicia da Huíla foi incluído no territorio de Benguela. No século XIX, Caconda era o punto máis avanzado no territorio colonial de Portugal en África.

Por un decreto lei aprobado en abril de 1849, o territorio foi integrado no distrito de Moçamedes (agora chamado Narnibe). Un dos principais municipios da provincia é Caconda.

Caconda ten un lugar na historia da zooloxía, porque foi alí onde o grande explorador e naturalista portugués José Alberto de Oliveira Anchieta (1833–1897) levou a cabo a maior parte do seu traballo, e nesa localidde morrreu en 1897, cando regresaba dunha expedición.

A rexión de Caconda viuse severamente afectada pola guerra civil angolana. É unha zona extremadamente pobre, e moitas familias viven da agricultura de subsistencia, e rexistra unha taxa de desnutrición do 20 %. Un gran número de persoas foi desprazado durante a guerra civil. O programa de axuda das Nacións Unidas e o Programa Mundial de Alimentos foron esenciais para facer fronte á catástrofe humanitaria.

Cultura
-------

Os principais monumentos de Caconda son os restos da fortaleza portuguesa de Caconda e a igrexa construída en 1956.

Nos últimos anos o goberno está a financiar programas para o desenvolvemento rural e combater a fame. O alcalde Cacondas, Adão Sebastião César, anunciuou en abril de 2014 a construción da Biblioteca Municipal, cun orzamento 20 millóns de kwanzas (uns 150 000 euros). O edificio ofrece un espazo para 2 000 libros e unha sala de ordenadores. A ministra de cultura Rosa Cruz e Silva xa había prometera durante a súa visita a entrega a Caconda de 1 000 libros polo seu Ministerio.

Notas
-----

1. ↑  GeoHive - Angola population statistics.
2. 1 2 3  Caconda investe mais de 20 milhões de Kwanzas em biblioteca Arquivado 01 de abril de 2017 en Wayback Machine. ANGOP.
3. ↑  "Climate: Caconda". Climate-Data.org. Consultado o 1 de abril de 2017.
4. 1 2  Provincia da Huíla Arquivado 10 de novembro de 2004 en Wayback Machine..
5. ↑  Igreja de Caconda *(en portugués)*.

Véxase tamén
------------

### Outros artigos

* José Alberto de Oliveira Anchieta

### Ligazóns externas

* Provincia da Huíla *(en inglés)*.
* Caconda investe mais de 20 milhões de Kwanzas em biblioteca Arquivado 01 de abril de 2017 en Wayback Machine. ANGOP (Agência Angola Press) *(en portugués)*. Consultada o 1 de abril de 2017.
* Información sobre a provincia da HuílaArquivado 01 de abril de 2017 en Wayback Machine. en Info- Angola *(en portugués)*

|  |  |
| --- | --- |
| Control de autoridades | 
* Wd: Q2343957
* EBID: ID
* GeoNames: 3350338

 |